Odense Adresse-Contoirs Efterretninger, 1827-09-03
Storbrittannien. Uden at vide den sande Aarsag til den sidste Børs=Skræk, tvivles dog ikke om, at den jo staaer meer eller mindre i Forbindelse med Cannings Død og sammes Jndflydelse paa Halvøens Anliggender saavelsom den øvrige Politik. Rygterne krydse hverandre, og neppe var der kommet Befaling til Linieskibet Wellesleys Udrustning, for at forstærke Eskadren paa Tajo, for Børskræmmerne deraf skabte en Militair=Expedition af i det mindste 10,000 Md. til Middelhavet. Statspapirernes Fald har imidlertid standset, Spekulationen i Kolonialvarer, som derover igjen ere lavere i Prisen. Alle Partier synes ikke tilfreds med Hr. Herries Udnævnelse til Skatkammerkantsler. En Tidende sigter ham endog for at staae i Forbindelse med et stort Banquierhuus, hvilket Koureren bestemt nægter, og Lord Goderich har selv i en Skrivelse modsagt de foregivne Grunde til Opsættelsen af hans Udnævnelse. Det bedste Beviis paa den Redelighed og Uegennytte, hvormed Hr. Canning har tjent Staten, afgiver hans Privatformue, som, naar al Gjelden fradrages, neppe skal beløbe sig til 4000 Pd., hvilket er saa godt som intet for en Mand, der stod i Spidsen for de engelske Finantser og for faa Aar siden paa Springet til at blive General=Gouvernør i Ostindien. J Liverpool træffes alt Anstalter til at sætte ham et fortjent Mindesmærke. Times vedbliver at fægte imod Pariserbladene om de spansk portugisiske Anliggender, og idet den lader dem høre, at de kun kan tale, som der foreskrives dem, frikiender den tillige den franske Nation for Deel i de skjændige Planer mod Friheden i Portugal og den spanske Krones Uafhængighed. Jfølge en Karakteristik over de nærværende Ministre, er Lord Goderich, nu første Skatkammer=Lord og FørsteMinister, forhen bekjendt under Navnet Robinson, 42 Aar gammel. Sin politiske Løbebane begyndte han 1814, da han ledsagede Lord Castlereagh paa Kongressen i Chatillon. Han er en oplyst og retskaffen Mand, ganske af samme Tænkemaade som Canning, og har med sin Ven Huskisson ivrig modarbeidet Monopol- og Prohibitivsystemmet. Den nye Skatkammerkantsler Herries er en Mand af store Talenter, og hjemme i Finantsfaget og den politiske Oekonomie. Han har studeret i Tydskland, og er saa færdig i sin Tydsk, at han har oversat Hr. Genz's Skrifter om de engelske Finantser. Udenrigsministrene, Lord Dudley og Ward, er meget rig, lærd og en herlig Karakteer. Stor kantsleren, Lord Lindhuust, har udmærket sig som General=Advokat. Han er en Nordamerikaner af Fødsel og hans Fader var Maleren Copley. Præsidenten i Geheimeraadet, Hertugen af Portlands Fader var Minister i under Pitts og Percevals Bestyrelse. Storseglbevareren, Lord Carlisle, er Svoger til Ambassadeuren Lord Granville i Paris. Lord Bexley, meere bekjendt under Navnet Vansittant, er en stor Financier. Jndenrigsministeren, Marquis v. Landsdown, er fuld af Kraft og Veltalenhed. Han er en Søn af den berømte Minister Lord Shelburne. Under Fors Ministerium var han alt Skatkammerkantsler og kaldtes dengang Sir Petly. Marquis af Anglesea er en fortræffelig Kavallerie-General, hvorfor han og kaldes den engelske Armees Murat. Hr. Huskisson var stedse Cannings fortrolige Ven. Hr. Tierney duellerede 1787 med Pitt. De øvrige, Hr. Wynn, Stoudge=Bouenes, Palmerston og Grant, ere alle udmærkede Mænd. Af de 15 Medlemmer, hvoraf Kabinettet nu bestaaer, ere kun 5 Whigs og kun 4 stemme imod Katholikernes Emancipation.